Gudelių geomorfologinis draustinis
Gudelių geomorfologinis draustinis – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, Nemuno kairiojo kranto kilpoje, tarp Gudelių ir Žeimių. Draustinyje saugoma didžiausios Lietuvoje Panaros terasos sistemos žemutinė dalis su unikaliu tarprumbių geomorfologiniu kompleksu ir jam būdinga augalija. Taip pat saugomos gyvūnų (ypač, griežlės, juodojo peslio) buveinės.